গিয়াস উদ্দিন তাহেরী (জন্ম: ১ মার্চ ১৯৮৫) একজন বাংলাদেশি আলোচিত ও সমালোচিত ইসলামি বক্তা। বর্তমানে তিনি আহলে সুন্নাত ওয়াল জামাআত জাতীয় পরিষদের সাংগঠনিক সচিব হিসেবে দায়িত্ব পালন করছেন। গত ২৩ শে আগস্ট ২০২৫ ইং ইঞ্জিনিয়ার্স ইনস্টিটিউশন মিলনায়তন, রমনা, ঢাকায় সম্মিলিত আহলে সুন্নাত ওয়াল জামাআতের জাতীয় কাউন্সিল অধিবেশনে তিনাকে সাংগঠনিক সচিব হিসেবে মনোনীত করা হয়। তিনি ধর্মীয় মাহফিলে তার বিতর্কিত কর্মকাণ্ড, বক্তব্যের জন্য সর্বাধিক পরিচিত। তিনি দাওয়াতে ঈমানী বাংলাদেশ সংগঠনের প্রতিষ্ঠাতা ও চেয়ারম্যান। তিনি তার বক্তব্যে "চা খাবেন", "ঢেলে দেই?", "বসেন বসেন, বইসা যান" প্রভৃতি সংলাপের জন্য সামাজিক যোগাযোগ মাধ্যমে ব্যাপক ভাইরাল হয়েছেন।   প্রাথমিক জীবন  তাহেরী ১৯৮৫ সালের ১ মার্চ বাংলাদেশের ব্রাহ্মণবাড়িয়া সদর উপজেলার চাপুইর গ্রামের একটি বাঙালি মুসলিম পরিবারে জন্মগ্রহণ করেন। তার পিতার নাম মাওলানা নজিব উদ্দিন এবং মাতার নাম মোহছেনা বেগম। তার পিতা চাপুইর ইসলামিয়া আলিম মাদরাসার সাবেক শিক্ষক ও চাপুইর মাদরাসা শাহী জামে মসজিদ এর সাবেক খতিব ছিলেন এবং মাতা গৃহিণী। তার দাদা মাওলানা ফয়েজ উদ্দিন শাহ ইলমে শরীয়ত ও ইলমে তরিকতের একজন বিশিষ্ট আলেমে দ্বীন ও কামেল অলী এবং পীর ছিলেন।   শিক্ষা জীবন  তাহেরী  প্রথমে মায়ের তত্তাবধানে থেকে পবিত্র কুরআনুল কারীম শিক্ষা গ্রহন করেন। পরবর্তীতে বাবার তত্বাবধানে নিজ গ্রামে চাপুইর ইসলামিয়া আলিম মাদ্রাসায় প্রথম শ্রেণীতে ভর্তি হয়ে পড়ালেখা শুরু করেন। শিক্ষাজীবনে তিনি শুরু থেকে মেধা তালিকায় প্রথম ছিলেন বলে জানা যায়।   পরবর্তীতে তিনি চাপুইর ইসলামিয়া আলিম মাদরাসা থেকে ১৯৯৯ সালে দাখিল পরীক্ষায় ( ১ম শ্রেণী), ২০০১ সালে আলিম পরীক্ষায় ( ১ম শ্রেণী) পেয়ে উওীর্ণ হন। তারপর কাদেরিয়া তৈয়্যবিয়া কামিল মাদরাসা থেকে ২০০৩ সালে ফাজিল বি.এ (১ম শ্রেনী), ২০০৫ সালে কামিল এম. এ হাদিস বিভাগ (১ম শ্রেণী), ২০০৭ সালে কামিল  এম.এ ফিকহ বিভাগ (১ম শ্রেণী) পেয়ে উত্তীর্ণ হন। তিনি শিক্ষা মন্ত্রণালয়ের অধীনে (এন টি আর সি এ) কর্তৃক ২০১১ সালে সহকারী শিক্ষক নিবন্ধন পরীক্ষা এবং ২০১৩ সালে আরবী প্রভাষক নিবন্ধন পরীক্ষায় উতীর্ণ হন।।   কর্মজীবন  তিনি সর্বপ্রথম কুমিল্লা জেলার দাউদকান্দি উপজেলাধীন ভাজরা ইসলামিয়া আলিয়া মাদরাসায় সুপারিন্টেন্ডেন্ট হিসেবে ২০০৬ সালে দায়িত্ব পালন করেন। তারপর ঢাকা নারায়নগঞ্জ কাদেরিয়া তৈয়্যবিয়া তাহেরীয়া মাদরাসায় ২০১০ সালে সুপারিন্টেন্ডেন্ট হিসেবে দায়িত্ব পালন করেন।।  পরবর্তীতে ব্রাক্ষণবাড়িয়া সদর উপজেলার সাদেকপুর ইসলামিয়া আলিয়া মাদরাসায়  (এমপিওভুক্ত) শিক্ষক হিসেবে নিয়োগপ্রাপ্ত হয়ে দায়িত্ব পালন করেন।  এছাড়াও তিনি  শিক্ষকতার পাশাপাশি ২০১৩ সালে রাজধানী ঢাকা কায়েতটুলী  "খানকায়ে কাদেরিয়া তৈয়্যবিয়া তাহেরিয়া জামে মসজিদে" এর খতিব হিসেবে দায়িত্ব পালন করেন। মসজিদের অসংখ্য মুসল্লিয়ানে কেরাম যার মুখ নিঃসৃত কুরআন ও হাদিসের বয়ানে সন্তুষ্ঠ ছিলেন। তাছাড়া তিনি ২০১৭ সাল থেকে নিজগ্রাম  চাপুইর কেন্দ্রীয় ঈদগাহ ময়দান" এর  খতিব হিসেবে দায়িত্ব পালন করে যাচ্ছেন। গ্রাম ও এলাকার মুসল্লীদের নিয়ে তিনি প্রতি বছর ঈদুল ফিতর ও ঈদুল আজহার নামাজের ইমামত ও খেতাবতের দায়িত্ব পালন করেন।    ত্বরীকতের দ্বীক্ষা ও খেলাফত গ্রহন  তিনি ২০০১ সালে সিলসিলায়ে ক্বাদেরিয়া আলিয়ার সিরিকোটিয়ার অন্যতম প্রাণপুরুষ  হযরতুল আলহাজ্ব সৈয়দ মুহাম্মদ তাহের শাহ ( মাঃজিঃআঃ) এর হাতে কাদেরিয়া তরিকার বায়আত গ্রহন করেন। তিনি সব সময় আপন পীর মাশায়েখের উপর অগাধ ভক্তি শ্রদ্ধা রাখেন। পরবর্তীতে কোন শুভক্ষণে  সিরাজনগর দরবার শরীফের আলা হযরত, আল্লামা আব্দুল করীম সিরাজনগরী (মাঃজিঃআঃ) হুজুরের নিকট থেকে কাদেরিয়া, চিশতিয়া, মুজাদ্দেদীয়া তরিকার উপর ২০১৫ সালে বাইয়াতে রাসুল গ্রহন করেন এবং  এক শুভক্ষণে কাদেরিয়া, চিশতিয়া মুজাদ্দেদীয়া তরিকার লিখিত খেলাফতনামা প্রদান করেন।     সাংগঠনিক জীবন  তিনি আহলে সুন্নাত ওয়াল জামায়াত ব্রাক্ষণবাড়িয়া জেলা শাখার 'সাধারন সম্পাদক' এবং দাওয়াত ঈমানী বাংলাদেশ (DIB) এর 'সম্মানীত চেয়ারম্যান'  হিসেবে দায়িত্ব পালন করছেন। তিনি গাউছিয়া কমিটি বাংলাদেশ ব্রাক্ষণবাড়িয়া জেলা শাখার আহবায়ক হিসেবে দায়িত্ব পালন করেন। তাছাড়া  তিনি ২০২২ সালে অনুষ্ঠিত  ব্রাক্ষণবাড়িয়া জেলা পবিত্র ঈদে মিলাদুন্নবী সাল্লাল্লাহ আলাইহি ওয়া সাল্লাম বাস্তবায়ন কমিটির সদস্য সচিব হিসেবে দায়িত্ব পালন করে ব্রাহ্মণবাড়ীয়া জসনে জুলুস বাস্তবায়ন করেন।   সম্মাননা  নির্যাতিত ফিলিস্তিন মুসলমানদের সমর্থনে ২৬ শে এপ্রিল ঢাকার মহা সমাবেশ সফল ও স্বার্থক করতে প্রত্যেক দরবারের পীর মাশায়েখ ,উলামায়ে কেরাম ও সুন্নী জনতাকে উদ্ভুদ্ধে  ঐক্যের প্রতীক ও মানবিক যোদ্ধা হিসেবে অনবদ্য ভূমিকা রাখায় ১৩ ই মে ২০২৫ সালে চট্টগ্রাম প্রেসক্লাবে FARHANA HELPING HANDS & Farhana Blog America পক্ষ থেকে তিনি স্বর্ণ পদক গ্রহণ করেন।   নির্বাচনে অংশগ্রহণ  তিনি ২০১৮ সালে একাদশ জাতীয় সংসদ নির্বাচনে ব্রাহ্মণবাড়িয়া-২ (সরাইল-আশুগঞ্জ) আসন থেকে স্বতন্ত্র প্রার্থী হয়েছিলেন। তার প্রতীক ছিল ডাব। নির্বাচনের স্বচ্ছতার ব্যপারে প্রশ্ন তুলেছিলেন তিনি। তিনি মনে করেন ভোট মানুষের পবিত্র আমানত। কারচুপির মাধ্যমে মানুষের অধিকারকে খর্ব করে প্রতিহিংসার জন্ম দেওয়া হয়। সেই আসনে এম,পি হয়েছিলেন (বি,এন,পি) মরহুম উকিল আব্দুস সাত্ত্বার।   উল্লেখযোগ্য শিক্ষক  মুফতি মুহাম্মদ গিয়াস উদ্দিন আত তাহেরীর শিক্ষকগণের মধ্যে উল্লেখযোগ্য হলেন-   অধ্যক্ষ মুফতি জাহাঙ্গীর আলম মোজাহেদি  মুফতি আবুল কাসেম ফজলুল হক  মুফতি জসিম উদ্দিন আল আজহারী   সাংসারিক জীবন  তাহেরী দুই সন্তানের জনক। তার একটি ছেলে ও একটি মেয়ে রয়েছে। মেয়ের নাম তাবাসসুম জাহান তোহফা ও ছেলের নাম তৌসিফ রেজা তাহসান।   সমালোচনা  তাহেরী বিভিন্ন ধর্মীয় মাহফিলে তার বিতর্কিত কর্মকাণ্ড, বক্তব্যের জন্য সমালোচিত হয়েছেন। তার বক্তব্যের মধ্যে বলা "চা খাবেন, ঢেলে দেই?", "বসেন বসেন, বইসা যান", "পরিবেশটা সুন্দর না, কোনো হৈচৈ আছে?" সহ বিভিন্ন সংলাপ সামাজিক যোগাযোগ মাধ্যমে ব্যাপক ভাইরাল হয়েছে। এছাড়াও মাহফিলে গান গাওয়া, নাচানাচি করে জিকির করার অভিযোগ রয়েছে তার বিরুদ্ধে। তিনি মাহফিলে বিতর্কিত গান পরিবেশনের পর দেশের আলেমসমাজের একাংশ তার বিরুদ্ধে শির্কপূর্ণ গান গাওয়ার অভিযোগ করেন। এতে তিনি ব্যাপক সমালোচনার সম্মুখীন হন। তিনি উক্ত গানে বলেন,  ২০১৯ সালের ১ সেপ্টেম্বর তাহেরীর বিরুদ্ধে ধর্মীয় অনুভূতি ও মূল্যবোধের উপর আঘাত সৃষ্টির অভিযোগে মামলা করা হয়। বাংলাদেশ সাইবার ট্রাইব্যুনাল আদালতের বিচারক আসসামছ জগলুল হোসেনের আদালতে এ মামলা করেন ঢাকা আইনজীবী সমিতির কার্যকরী সদস্য মো. ইব্রাহিম খলিল। মামলার বাদী ইব্রাহিম খলিল বিষয়টি নিশ্চিত করে বলেন,   ২০১৯ সালের ৩ সেপ্টেম্বর বিচারক আসসামছ জগলুল হোসেন মামলাটি খারিজ করে দেন। মামলা খারিজের কারণ হিসেবে তিনি জানিয়েছেন তাহেরীর বিরুদ্ধে যে অভিযোগ আনা হয়েছে তাতে ভিন্ন কিছু খুঁজে পাওয়া যায়নি। একেক মানুষের বক্তব্য উপস্থাপনের ধরন একেক রকম। তাহেরীর বক্তব্য উপস্থাপনের ধরন অন্যদের চেয়ে আলাদা।   আরও দেখুন   নুরুল ইসলাম ফারুকী  নুরুল ইসলাম হাশেমি   তথ্যসূত্র   বহিঃসংযোগ  বিষয়শ্রেণী:বাঙালি মুসলিম বিষয়শ্রেণী:১৯৮৫-এ জন্ম বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:বাংলাদেশী ইসলামপন্থী বিষয়শ্রেণী:বাংলাদেশী মুফতি বিষয়শ্রেণী:বৃহত্তর কুমিল্লার ইসলামি ব্যক্তিত্ব বিষয়শ্রেণী:ওয়াজ মাহফিলের বক্তা